અનેક નાગરિકોની શ્રદ્ધા અને આસ્થાનું કેન્દ્ર સમાન ત્રણ દરવાજાનું સુપ્રસિદ્ધ ભદ્રકાળી મંદિર એક સમયે પાકીટમારોનું આશ્રયસ્થાન હતું. નવરાત્રિના પવિત્ર તહેવારમાં અને તેમાં પણ સાતમ-આઠમ અને નોમના દિવસોમાં મહિલા શ્રદ્ધાળુઓની સલામતી પણ જોખમમાં મુકાતી હતી, પરંતુ ભદ્રકાળી માતાના પરિસરના ચાચરચોકનું નવીનીકરણ કરાયા બાદ લુખ્ખાં તત્ત્વોના ત્રાસથી માઇભક્તોને ખાસ્સી રાહત મળી છે. નરેન્દ્ર મોદીના હસ્તે માતાજીના ચાચરચોકનું ઉદ્ઘાટન કરાયું હતું. માના ચાચરચોકની નયનરમ્યતા નિહાળીને નરેન્દ્ર મોદીને છેક ત્રણ દરવાજા સુધીના વિસ્તારને રમણીય બનાવવાનો વિચાર સ્ફૂર્યો હતો.